El lago Tangànega el xe ono de i Grandi Laghi de l'Africa. El Tangànega el xe el terzo lago al mondo par volume de le accue, e el secondo al mondo par la profondità . El lago el xe divixo tra cuatro paexi: Tanzania, Burundi, Zanbia, e Republica Democràtega del Congo. El Tangànega el se cata inte la Rift Valley. I imisari pi grandi i xe el fiume Ruzizi, che el vien dal Lago Kivu, e el fiume Malagarasi, che el vien da la Tanzania. L’emisario el xe el fiume Lukuga che el se buta in tel fiume Congo. Inte i tempi preistorici, el fiume Malagarasi el se butava in tel Congo e no ghera el lago. Par colpa de la profondità e de la temperatura de le accue superficiali , no ghe cambio de le accue de profondità, che le xe clasificà come accue foxili. Lo steso, el Tangànega ga pi de 400 spece de pese. El 98% de i pesi ciclidi xe endemici, propi del Tangànega. Se caa anca vari moluschi, gamberi, sanguisughe e na spece de medusa de le accue dolze.